Pirkimo sąlygų 1  priedas „Pagrindimas dėl viešojo pirkimo vykdymo ne iš CPO“

PAGRINDIMAS DĖL VIEŠOJO PIRKIMO VYKDYMO NE IŠ CPO

Pagrindimas dėl viešojo pirkimo vykdymo dėl alkotesterių metrologinės patikros ir kalibravimo paslaugų ne iš CPO (kai viešojo pirkimo vertė didesnė kaip 15 Eur be PVM). Vadovaujantis Mažos vertės pirkimų tvarkos aprašo nuostatomis, Lietuvos probacijos tarnyba atlieka alkotesterių metrologinės patikros ir kalibravimo paslaugų pirkimą savarankiškai, nesinaudodama CPO LT paslaugomis
CPO kataloge 2026 metais suformuotas naujas modulis “Metrologinės patikros ir kalibravimo paslaugos”

ir kuriame išskirtos 3 kategorijos:
I kategorija. Matavimo priemonių metrologinės patikros ir kalibravimo paslaugos, teikiamos akredituotų kalibravimo laboratorijų
II kategorija. Matavimo priemonių metrologinės patikros paslaugos
III kategorija. Matavimo priemonių kalibravimo paslaugos, teikiamos akredituotų kalibravimo laboratorijų
I-oje šio modulio kategorijoje (kuri apima ir metrologinę patikrą ir kalibravimo paslaugas) yra išskirtos 2 pirkimo dalys:
1 pirkimo dalis. Matavimo priemonių metrologinės patikros ir akredituotos kalibravimo paslaugos, teikiamos akredituotų kalibravimo laboratorijų
2 pirkimo dalis. Matavimo priemonių metrologinės patikros ir neakredituotos kalibravimo paslaugos, teikiamos akredituotų kalibravimo laboratorijų
Prieš pirkimą buvo konsultuotasi su šio modulio konsultantu Simu Jurgelevičiu (+37067619680) ir gauta žodinė informacija, kad I kategorijoje buvo vykdytas kitos perkančiosios organizacijos pirkimas ir nebuvo gautas nė vienas pasiūlymas. CPO aiškinantis to priežastis išaiškėjo, kad  šis modulis (konkrečiai kalibravimo paslaugos)  nėra pritaikytas alkotesteriams, ateityje bus vykdomi šio pirkimo pakeitimai. Konsultantas pasiūlė nebent per CPO pirkti tik metrologinės patikros paslaugas, o kalibravimo paslaugas įsigyti savarankiškai. 
Patikrinus viešųjų pirkimų paviešintas sutartis[footnoteRef:1] nustatyta, kad kalibravimo paslaugas įsigijo tik: [1:  https://eviesiejipirkimai.lt/index.php?option=com_vptpublic&task=sutartys&Itemid=109&filter_show=1&filter_limit=10&vpt_unite=kalibravimo&filter_tender=&filter_number=&filter_proctype=&filter_dok_id=&filter_authority=&filter_jarcode=&filter_purchaseCode=&filter_cpv=&filter_valuefrom=&filter_valueto=&filter_contractdate_from=2026-01-01&filter_contractdate_to=&filter_expirationdate_from=&filter_expirationdate_to=&filter_supplier=&filter_supplier_jarcode=&filter_agreement_type=3 ] 

1. Priešgaisrinės apsaugos ir gelbėjimo departamentas prie Vidaus reikalų ministerijos, Sutarties numeris CPO391421-34607, sutarties objektas – Radionuklidų identifikatorius, Dozimetras, Dujų nuotėkio detektorius
2. AB “Panevėžio energija”, sutarties numeris CPO388292-34815, sutarties objektas - Etaloninis skaitmeninis manometras.

Pirkimą siūloma neskaidyti į atskiras pirkimo objekto dalis ((I) metrologinė patikra ir (II) kalibravimo paslaugos), kadangi 2 atskiros sutartys ne tik, kad netaupytų žmogiškuosius ir finansinius išteklius, apsunkintų administravimą ir kontrolę (dvigubos sąskaitos, aktai), priemonių tikrinimo procesą, bet ir sukeltų neigiamų rizikos valdymo pasekmes tarp tiekėjų. Skaidant pirkimą, alkotesterius tektų siųsti vienam tiekėjui (kalibravimui), laukti sugrąžinant, o tada siųsti antram tiekėjui (patikrai). Tai dvigubai pailgintų procedūrą. Kol alkotesteris keliautų tarp dviejų skirtingų įmonių,būtų prarandamas laikas. Perdavus patikrą tiekėjui ir prietaisui „neperėjus“ patikros, antrasis tiekėjas kaltins pirmąjį (kad blogai sukalibravo). Pirmasis tiekėjas teigs, kad antrasis naudoja netikslią įrangą, o tuo tarpu įstaiga bus be alkotesterių, kol bus sprendžiamos problemos. Nė vienas tiekėjas neprisiims pilnos atsakomybės už galutinį rezultatą, o turint vieną sutartį, tas pats tiekėjas atsako už galutinį rezultatą – grąžinti veikiantį ir patikrą praėjusį alkotesterį. Siunčiant alkotesterius skirtingiems tiekėjams, dvigubai padidėja kurjerių išlaidos.
Vadovaujantis MVPTA 13.1. p. perkančioji organizacija neprivalo naudotis CPO LT paslaugomis, jeigu CPO LT kataloge esančios paslaugos neatitinka perkančiosios organizacijos poreikių ir ji gali paslaugas įsigyti efektyvesniu būdu, racionaliau naudojant tam skirtas lėšas. Pirkimą vykdant savarankiškai ir apjungiant šias technologiškai neatsiejamas paslaugas į vieną bendrą sutartį, užtikrinamas vieno langelio principas (atsakomybė už galutinį rezultatą tenka vienam tiekėjui), sutrumpėja alkotesterių prastovos laikas ir racionaliau naudojamos lėšos bei darbo ištekliai

